Sidney Sheldon
Sidney Sheldon (sünninimi Sidney Schechtel ; 11. veebruar 1917 Chicago – 30. jaanuar 2007 Palm Springs) oli USA kirjanik. Temalt ilmus elu jooksul 18 romaani ja üks autobiograafia. Samuti kirjutas ta näidendeid ja filmistsenaariume. Tema teoseid on tõlgitud 71 keelde ja avaldatud 180 riigis. Filmi "The Bachelor and the Bobby-Soxer" ("Poissmees ja põlviktüdruk") stsenaariumi eest sai ta 1947. aastal Oscari.